*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*7. számú előterjesztés*

Bátaszék Város Önkormányzata Képviselő-testületének 2019. január 30-án,

16 órakor megtartandó rendkívüli ülésére

*a nemzetiségi önkormányzatokkal kötött együttműködési megállapodás felülvizsgálata*

|  |
| --- |
| **Előterjesztő:** Dr. Bozsolik Róbert polgármester  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária  aljegyző  **Tárgyalja:**  PG Bizottság: 2019. 01. 29. |

***Tisztelt Képviselő-testület!***

Az államháztartásról szóló 2011. évi CXCV. törvény 6/C. § (2) bekezdés b) pontja szerint „a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.”

A nemzetiségek jogairól szóló 2011. évi CLXXIX. törvény (továbbiakban: Nekt.) 80.§ (2) bekezdése írja elő, hogy a települési önkormányzatnak a nemzetiségi önkormányzatokkal együttműködési megállapodást kell kötnie. A Nekt. részletesen szabályozza, hogy milyen feltételeket kell a települési önkormányzatnak ingyenesen biztosítania, melyeket a megállapodások jelenleg is tartalmaznak.

A Nekt. 80. § (2) bekezdése szerint a megállapodást minden év január 31. napjáig, általános vagy időközi választás esetén az alakuló ülést követő 30 napon belül felül kell vizsgálni.

A jelenleg hatályos együttműködési megállapodásokat a Német Nemzetiségi Önkormányzat a 8/2017 (I.30.), a Roma Nemzetiségi Önkormányzat a 6/2017.(I.30.), míg Bátaszék Város Önkormányzatának Képviselő-testülete a 11 és a 12/2017.(I.25.) önk.-i hatá­rozatával hagyta jóvá. A megállapodásokat áttanulmányozva, azok módosítása jelenleg nem indokolt, ezért az alábbi határozati javaslat elfogadását javasoljuk:

**H a t á r o z a t i j a v a s l a t :**

**a német és a roma nemzetiségi önkormányzattal kötött együttműködési megállapodás felülvizsgálatára**

Bátaszék Város Önkormányzatának Képviselő-testülete *a nemzetiségek jogairól szóló 2011. évi CLXXIX. törvény 80. § (2) bekezdése* értelmében a Bátaszék Város Roma Nemzetiségi Önkormányzattal és a Bátaszék Város Német Nemzetiségi Önkormányzattal - együttműködésre, az ügyviteli, pénzügyi, gazdálkodási feladatainak ellátására - kötött és a 11/2017. (I. 25.) valamint a 12/2017.(I.25.) önk.-i határozatokkal jóvá­hagyott együttműködési megállapodásokat felülvizsgálta, azokon módosítani nem kíván.

*Határidő*: 2019. január 31.

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül*: nemzetiségi önk.-i elnöke

irattár